Wara s-suċċess tas-sena l-oħra, l-operatur lokali Arriva Malta se jkun qiegħed jorganizza għal darb’oħra is-servizz speċjali ta’ billejl għal Tmiem l-Ewwel tas-Sena, li mill-Belt iwassal dirett lejn lokalitajiet varji. Il-biljetti speċjali għal dan is-servizz se jkunu għall-bejgħ bil-prezz ta’ €5.00 u jistgħu jinxtraw mill-biljetteriji kollha tal-Arriva jew mingħand ix-xufier meta taqbad tal-linja. Dawn il-biljetti għas-servizz speċjali jinkludu mhux biss ir-ritorn mill-Belt lejn il-lokalità tiegħek iżda wkoll użu tas-servizzi tal-linja kollha matul il-ġurnata tat-31 ta’ Diċembru. Minħabba d-domanda qawwija għal dan is-servizz, il-biljetti għal dan is-servizz iridu jinxtrawminn qabel u mhux se jkunu għal bejgħ dakinhar matul il-lejl. Is-servizz tal-linja ta’ Tmiem is-Sena mill-Belt Valletta joffri l-aktar mod sigur u komdu biex tasal id-dar wara ċ-ċelebrazzjonijiet tal-Ewwel tas-Sena mill-kapitali tagħna. Aktar minn hekk, huwa mod mill-aqwa kif tevita l-problemi marbutin mas-sewqan u l-parkeġġ li regolarment niltaqgħu magħhom f’avvenimenti ta’ dan il-kalibru fil-kalendarju kulturali tagħna. Is-Servizz Speċjali ta’ Billejl mill-Belt Valletta se jopera kif ġej: